Chinyere Kalu

Chinyere Kalu,  MFR (onye aha nna ya bụ Onyenucheya) bụ nwanyị Naijiria mbụ n'ọrụ ọkwọ ụgbọelu na nwanyị mbụ kwọrọ ụgbọelu na Naijiria. Ọ rụrụ ọrụ dị ka rektọ na onye isi nkuzi nke "Nigerian College of Aviation Technology" site n'ọnwa Ọktọba afọ 2011 ruo na Febụwarị afọ 2014.  

 Ndụ 
Nwaafọ Akwete,nke Ukwa East LGA dị n'Abia State, Eastern Nigeria, Kalu tolitere n'okpuru nlekọta nne ya mgbe nne na nna ya kewara. O tolitere na nnukwu ezinụlọ na-akwado ya. O kpebiri ị malite ọrụ ya n'ihe gbasara ụgbọelu n'ihi nwanne nne nna ya, nke a ma ama maka njem mba ofesi.   Ọ nwere agụmakwụkwọ ụlọ akwụkwọ praịmarị ya na Anglican Girls Grammar School,dị na Yaba,na Legos Steeti, tupu ọ gaa ọzụzụ dịka onye ọkwọ ụgbọ elu azụmahịa n'afọ 1978 na Nigerian College of Aviation Technology, Zaria n'okpuru SP.12 Batch.  O mechara were ọtụtụ ọmụmụ ụgbọelu na ụgbọ njem na United Kingdom ma n'Amerịka tupu ọ nata akwụkwọ ikike ya dị ka onye ọkwọ ụgbọ elu azụmahịa n'ụbọchị nke 20 n'ọnwa Mee nke afọ 1981, site na Nigerian College of Aviation Technology // .  N’ọnwa Ọktọba afọ 2011, onye isi ala Goodluck Jonathan họpụtara ya ka ọ bụrụ rektọ na onye isi nkuzi nke Nigerian College of Aviation Technology. N’ọnwa Febụwarị afọ 2014,bụ Captain Samuel Caulcrick nọchiri anya ya.  

 Nhubaama 
O bu onye otu Nigerian Women Achievers Hall of Fame ma burukwa onye otu Order of the Federal Republic of Nigeria, ọkwa nke e nyere ya n'afọ 2006.   

Onyinye ndị ọzọ e nyere ya gụnyere African International Achievers Merit Award nke afọ 2007; Rare Gems Professional Achievements Award nke afọ 2007; na Nigeria's 50 Greatest Women of Democratic Administration of Ghana n'afọ 2012. 

 Ebe m si dee 

Òtù:Mmadụ ndi di ndụ
Òtù:Ụmụ nwanyị Naijiria
Òtù:Ụmụ nwanyị Naijiri bụ ọkwọ ụgbọelu
Òtù:Ụmụ nanyị Naijiria bụ ndị Abia steeti